b'\n_START_ARTICLE_\nLavdose naltrexon\n_START_PARAGRAPH_\nLavdose naltrexon (LDN) beskriver off-label bruk av legemiddelet naltrexon i lave doser, hvor det blir brukt for \xc3\xa5 lindre eller stoppe utviklingen p\xc3\xa5 en lang rekke autoimmune sykdommer, som for eksempel multippel sklerose (MS)._NEWLINE_Naltrexon blir vanligvis foreskrevet for opioidavhengighet eller alkoholisme, ettersom det er en sterk antagonist for opioid. Terapautisk dosering for LDN ligger p\xc3\xa5 mellom 1,5\xc2\xa0mg og 4,5\xc2\xa0mg._NEWLINE_Forel\xc3\xb8pige unders\xc3\xb8kelser tyder p\xc3\xa5 at lavdose naltrexon kan v\xc3\xa6re nyttig for \xc3\xa5 hindre toleranse og avhengighet av opioider n\xc3\xa5r den kombineres med bruk av et opioid, for \xc3\xa5 redusere abstinensene av opioidavvenning, eller for \xc3\xa5 lindre symptomer p\xc3\xa5 fibromyalgi. Det m\xc3\xa5 likevel mer forskning til f\xc3\xb8r legemiddelet kan anbefales for klinisk bruk._NEWLINE_Det har ogs\xc3\xa5 blitt satt frem pseudovitenskaplige p\xc3\xa5stander om effekt i behandling av en rekke sykdommer som kreft og HIV, men dette har ikke blitt st\xc3\xb8ttet av kliniske studier. Slik behandling har blitt mye promotert p\xc3\xa5 nettsteder til organisasjoner som forsvarer bruken.\n_START_SECTION_\nBakgrunn\n_START_PARAGRAPH_\nNaltrexon er en antagonist p\xc3\xa5 opioid reseptorene som betyr den vil binde seg til opioidreseptorene i cellene. Disse reseptorene binder endogene smertestillende forbindelser som endorfiner, samt opioider som morfin. Naltrexon vil ogs\xc3\xa5 motvirke virkningene av heroin (som syntetiseres fra morfin) og har vist seg nyttig for \xc3\xa5 lindre opioidavhengighet. Offentlige myndigheter som den amerikanske Food and Drug Administration (FDA) har godkjent bruk av naltrexon for behandling av kronisk opioidavhengighet og narkotikaavrusning.\n_START_SECTION_\nVitenskapelig forskning\n_START_PARAGRAPH_\nDet finnes ingen publiserte studier som rettferdiggj\xc3\xb8r klinisk bruk, men pilotprosjekter har foresl\xc3\xa5tt videre forskning._NEWLINE_Mange har tatt til orde for bruk av LDN til behandling av MS basert p\xc3\xa5 anekdotiske bevis, men fordeler hos pasienter som har brukt LDN har ikke blitt evaluert i store studier. Et pilotprosjekt utf\xc3\xb8rt ved University of San Francisco rapporterte en betydelig \xc3\xb8kning i livskvalitet n\xc3\xa5r det gjaldt mental helse, men forskerne bemerket at frafallet i unders\xc3\xb8kelsen reduserte dens statistisk styrke. P\xc3\xa5stander fra noen enkeltpersoner om at LDN er en \xc2\xabkur\xc2\xbb eller en \xc2\xabvidundermedisin\xc2\xbb for mange sykdommer kommer ikke fra forskning, og LDN blir derfor ansett som en upr\xc3\xb8vd behandling og b\xc3\xb8r derfor ikke brukes i stedet for mer utpr\xc3\xb8vde behandlingsformer, til tross for hva enkelte nettsider hevder._NEWLINE_Amerikanske National Multiple Sclerosis Society p\xc3\xa5peker at det trengs mer n\xc3\xb8yaktige studier f\xc3\xb8r det kan bekreftes at LDN har en positiv effekt p\xc3\xa5 MS-symptomer eller det i det hele tatt er trygt \xc3\xa5 bruke. Britiske National Health Service har konstatert at det ikke finnes nok bevis for effektiviteten av LDN til \xc3\xa5 st\xc3\xb8tte behandling av MS med det, og at slik bruk i Storbritannia is\xc3\xa5fall vil v\xc3\xa6re ulisensiert._NEWLINE_Det har ogs\xc3\xa5 v\xc3\xa6rt forsket p\xc3\xa5 bruk av LDN i behandling av Crohns sykdom, fibromyalgi og autisme, men denne forskningen er i sv\xc3\xa6rt tidlige faser og kan for \xc3\xb8yeblikket ikke rettferdiggj\xc3\xb8re klinisk bruk. Forel\xc3\xb8pig har et lite pilotprosjekt funnet en reduksjon i symptomer p\xc3\xa5 fibromyalgi._NEWLINE_Ultralave doser naltrexon kan reversere eller forebygge utvikling av toleranse for opioider, og man forsker p\xc3\xa5 slik bruk i det eksperimentelle legemiddelet Oxytrex som kombinerer agonisten oksykodon med en ultralav dose naltrexon. Det finnes bevis p\xc3\xa5 at sv\xc3\xa6rt lave doser av opioidantagonister som naltrexon reduserer alvorlighetsgraden av opioidavvenning.\n_START_SECTION_\nKjent virkningsmekanisme\n_START_PARAGRAPH_\nEffekten av lavdose naltroxen er at den reverserer eller forebygger utviklingen av toleranse for opioider grunnet sitt n\xc3\xa6re slektsskap til filamin A. Interaksjonen mellom naltrexon og mikrogliacellene i sentralnervesystemet resulterer i en reduksjon av proinflammatoriske cytokiner samt nevrotoksiske superoksider, og antas \xc3\xa5 v\xc3\xa6re grunnen til stoffets gunstige effekter hos personer som lider av fibromyalgi.\n_START_SECTION_\nPseudovitenskapelige p\xc3\xa5stander\n_START_PARAGRAPH_\nI tillegg til den kjente vitenskapelige bruken blir av lavdose naltrexon er det en rekke nettsteder som fronter pseudovitenskapelig bruk (som for eksempel g\xc3\xa5r ut p\xc3\xa5 at kroppen skal \xc3\xb8ke beredskapen til immunforsvaret) mot et bredt spekter av sykdommer som kreft, HIV og lupus med flere. If\xc3\xb8lge Steven Novella, en kjent skeptiker fra New England Skeptical Society og professor ved Yale University School of Medicine, st\xc3\xb8ttes ikke slike virkninger av klinisk forskning. Novella mener ogs\xc3\xa5 at bruk av LDN til \xc3\xa5 behandle sykdommer med immun dysfunksjon (f.eks. HIV) og autoimmune sykdommer i tillegg kan v\xc3\xa6re motstridende, ettersom en forbedring av immunforsvaret faktisk kan gj\xc3\xb8re slike sykdommer verre. Han skriver ogs\xc3\xa5 at det b\xc3\xb8r v\xc3\xa6re et varselflagg n\xc3\xa5r man hevder \xc3\xa5 kunne behandle en lang rekke sykdommer som har forskjellige \xc3\xa5rsaker med ett enkelt medikament, ettersom han mener det trolig vil v\xc3\xa6re for godt til \xc3\xa5 v\xc3\xa6re sant.\n_START_SECTION_\nForesl\xc3\xa5tt virkningsmekanisme\n_START_PARAGRAPH_\nOpioidreseptorer kan ha andre bruksomr\xc3\xa5der i kroppen enn bare for \xc3\xa5 skape smerte, og p\xc3\xa5 grunnlag av dette har tilhengerne av LDN valgt det som en behandling for de utvalgte sykdommene. De hevder at \xc3\xb8kt produksjon av endorfiner kan hjelpe mot smerter, spasmer, tr\xc3\xb8tthet, tilbakefall og andre symptomer. Disse p\xc3\xa5standene er imidlertid ikke enn\xc3\xa5 st\xc3\xb8ttet av betydelig klinisk forskning.'